Okresná prokuratúra Bratislava III 
Vajnorská 47, 832 77 Bratislava 3

Sp. zn. : 3 Pv 61/13/1103	Bratislava III, 2.7.2015
EEČ : 2-10-187-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu z ustanovenia § 62 a nasledujúce Zákona o rodine vyplýva povinnosť prispievať na výživu svojich detí a výška tejto povinnosti mu bola určená rozsudkom Okresného súdu XXXXX I pod č. k. 15C 233/05 zo dňa 07.11.2006, ktorý nadobudol právoplatnosť dňa 16.12.2006, ktorým bol zaviazaný prispievať na výživu svojej dcéry XXXXX, nar. XXXXX sumou 165,97,-€ mesačne a rozsudkom Okresného súdu XXXXX III pod č. k. 37P 240/12 zo dňa 12.03.2013, ktorý nadobudol právoplatnosť dňa 19.04.2013, ktorým bol zaviazaný prispievať na výživu svojej dcéry sumou 400,-€ mesačne od 23.05.2012 k rukám matky XXXXX vždy do 15 – teho dňa v mesiaci vopred, túto povinnosť si menovaný riadne neplnil od mesiaca január 2011 do mesiaca júl 2015 vrátane, tak zostal dlžný na výživnom  XXXXXj sumu v celkovej výške 16.422,-€,

lebo zanikla trestnosť činu

Odôvodnenie:
	Vyšetrovateľ PZ predložil dňa 30.06.2015 na tunajšiu prokuratúru spisový materiál s návrhom na zastavenie trestného stíhania.
	
	Preskúmaním spisového materiálu som zistila, že dňa 01.02.2013 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Tr. zák. na horeuvedenom skutkovom základe. Do vyšetrovacieho spisu XXXXX doložil výpis z banky zo dňa 17.06.2015 a čestné prehlásenie, ktorým uhradil dlžné výživné vo výške 16.422,-€. Dňa 23.06.2015 poškodená XXXXX vo svojej výpovedi uviedla, že XXXXX jej dlžné výživné vo výške 16.422,-€ uradil dňa 17.06.2015 a tým považuje za uhradené celé dlžné výživné od mesiaca január 2011 do mesiaca júl 2015 vrátane, nakoľko zaplatil splátku aj za mesiac júl 2015.  
                                                            	
Podľa § 207 ods. 1 Trestného zákona sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

Podľa § 86 písm. a/ Trestného zákona trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Trestného poriadku s poukazom na § 86 písm. a/ Trestného zákona prokurátor zastaví trestné stíhanie ak zanikla trestnosť činu.

	Vzhľadom k tomu, že XXXXX uhradil na svoju dcéru dlžné výživné v plnej výške, rozhodla som tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Henrieta Tumová
prokurátorka